Lista dos accidentes xeolóxicos da lúas de Urano

Este artigo é unha lista dos accidentes xeolóxicos das lúas de Urano. As lúas que posúen accidentes xeolóxicos con nomenclatura son Ariel, Miranda, Oberón, Titania, Umbriel e Puck, o resto dos satélites de Urano aínda non teñen nomes para os seus accidentes xeolóxicos. A meirande parte destes accidentes xeolóxicos reciben un nome dunha entidade mitolóxica ou un nome dunha personaxe ficticia dunha obra literaria (sobre todo procedentes de obras de William Shakespeare. Procedencia da nomenclatura da cada lúa
A nomenclatura de Puck baséase en nomes de espíritos travesos ou falcatrueiros (semellantes a Puck).
A nomenclatura de Miranda baséase en personaxes, cidades e vilas que aparecen nas obras de William Shakespeare.
A nomenclatura de Ariel baséase en nomes de espíritos bondadosos.
A nomenclatura de Umbriel baséase en nomes de espíritos escuros ou maliciosos
A nomenclatura de Titania baséase en personaxes femininos, cidades e vilas que aparecen nas obras de William Shakespeare.
A nomenclatura de Oberón baséase en heroes tráxicos, cidades e vilas que aparecen nas obras de William Shakespeare.
Polo momento os satélites pequenos de Urano aínda non teñen nomes para os seus accidentes xeolóxicos, pero as normas da nomenclatura para obxectos astronómicos prevé que se lles poñan nomes das heroínas das obras de Shakespeare e Pope. Valles
Normalmente na xeoloxía planetaria, os vales ou canóns que existen nos astros (exceptuando a Terra) do Sistema Solar reciben o nome de vallis, que é a palabra latina para val (o seu plural latino é valles'). Chasmata
Normalmente na xeoloxía planetaria, as depresións alargadas e normalmente bastante profundas que existen nos astros (exceptuando a Terra) do Sistema Solar reciben o nome de chasma, que é a palabra latina para depresión (o seu plural latino é chasmata'). Coronae
As coronae son estruturas ovais que existen en Venus e Miranda, pensase que están formadas por magma procedente do manto ou no caso de Miranda por diapiros baseados no ascenso de xeos quentes (no canto de sales, o cal sería o normal nos diapiros), a parte central destes domos elevados, colapsaríase e afundiríase, deixando unha forma de coroa, de aí o nome latino de corona (en plural, coronae). Rexións
Normalmente na xeoloxía planetaria, as rexións con albedos ou cores marcadamente diferentes en relación coas súas áreas circundantes, que existen nos astros (exceptuando a Terra) do Sistema Solar reciben o nome de regio, que é a palabra latina para rexión (o seu plural latino é regiones'). Rupēes
Normalmente na xeoloxía planetaria, as escarpas no terreo que existen nos astros (exceptuando a Terra) do Sistema Solar reciben o nome de rupes (o seu plural latino é rupēes), que é a palabra latina para escarpa ou acantilados (evidentemente sen mar). Sulci
Normalmente na xeoloxía planetaria, as Sulci (en singular Sulcus) son un grupo de regueiros ou sucos con cristas no medio, por cada regueiro profundo viría paralelamente unha banda de terreo en forma de crista o que seguiría outro regueiro paralelo, e así sucesivamente, Sulcus é a palabra latina para suco ou regueiro; este nome outorgáselles a este tipo de accidentes xeolóxicos que existen nos astros (exceptuando a Terra) do Sistema Solar.